กรีฑาประเภทเดิน

กรีฑาประเภทเดินเป็นการแข่งขันกรีฑาทางไกลประเภทหนึ่ง ถึงแม้ว่าการเดินและการวิ่งใช้จะใช้ขาและเท้าเหมือนกันแต่การเดินมีกฎที่ต่างจากการวิ่งตรงที่เท้าข้างหนึ่งต้องสัมผัสพื้นตลอดเวลา ในการแข่งขันจะมีผู้ตัดสินคอยดูว่าเท้าข้างใดข้างหนึ่งสัมผัสพื้นตลอดการแข่งขัน โดยทั่วไปการแข่งขันจะจัดขึ้นบนถนนหรือลู่วิ่งระยะทางมีตั้งแต่  ไปจนถึง 100 กิโลเมตร (62.1 ไมล์)

กีฬาชนิดนี้มีต้นกำเนิดจากการแข่งชนิดหนึ่งในอังกฤษช่วงคริสต์ศตวรรษที่ 19 เป็นการผสมระหว่างการแข่งม้าและการเดินและเป็นที่นิยมในหมู่นักพนันและผู้ใช้แรงงานก่อนจะถูกพัฒนากฎและการแข่งและมีการจัดแข่งขันในโอลิมปิกครั้งแรกปี 1904 รายการแข่งขันกรีฑาประเภทเดินในโอลิมปิกฤดูร้อน ประกอบด้วย เดิน 20 กิโลเมตร (ชายและหญิง) และเดินมาราธอนแบบผลัดทีมผสมจัดขึ้นครั้งแรกในโอลิมปิกฤดูร้อน 2024 ส่วนเดิน 50 กิโลเมตร (ชาย) ถูกยกเลิกหลังโอลิมปิกฤดูร้อน 2020 การแข่งขันกรีฑาชิงแชมป์โลกซึ่งจัดขึ้นทุกสองปียังมีการแข่งขันทั้ง 20 และ 50 กิโลเมตร สำหรับเดิน 50 กิโลเมตรหญิงจััดแข่งขันจนถึงปี 2019 ก่อนถูกแทนที่ด้วยเดิน 35 กิโลเมตรกลายเป็นรายการมาตรฐานของการชิงแชมป์โลกตั้งแต่ในปี 2022  ของกรีฑาโลกจัดขึ้นครั้งแรกในปี 1961 เป็นการแข่งขันระดับโลกอย่างเดียวสำหรับกรีฑาประเภทนี้ และมีเดิน 10 กิโลเมตรสำหรับนักกรีฑาเยาวชน นอกเหนือจากการแข่งขันตามมาตรฐานโอลิมปิก  มีการจัดแข่งขันรายการเดิน 5,000 เมตร และ 3,000 เมตรก่อนถูกยกเลิกหลังปี 1993 ส่วนการแข่งขันกรีฑาระดับสูงปกติมักจะมีรายการเดิน 20 กิโลเมตร

เมื่อเทียบกับการแข่งขันวิ่งแบบอื่นการเดินจะมีความยาวก้าวลดลง นักกีฬาจะต้องทำอัตราจังหวะการก้าวให้เท่ากับการวิ่งเพื่อให้ได้ความเร็วที่สามารถใช้แข่งขันได้

 กฎ 
กรีฑาประเภทเดินมีกฎเพียงสองข้อเท่านั้น ข้อแรกกำหนดว่าด้านหลังนิ้วเท้าของผู้แข่งขันต้องไม่ยกขึ้นจากพื้นจนกว่าส้นเท้าของเท้าหน้าที่ก้าวไปข้างหน้าแตะถึงพื้นแล้ว ข้อที่สองกำหนดว่าขาที่รับน้ำหนักตัวต้องเหยียดตรงตั้งแต่ที่จุดที่ขาดันพื้นอยู่ ต้องให้ขาเหยียดจนกว่าลำตัวจะเคลื่อนผ่านจุดที่ขาแตะพื้นอยู่ การตัดสินจะทำโดยใช้การดูด้วยตาของกรรมการโดยไม่มีอุปกรณ์ช่วยอื่น นักกีฬามักจะสูญเสียการสัมผัสกับพื้นเป็นเวลาไม่กี่มิลลิวินาทีต่อก้าว ซึ่งสามารถเห็นได้จากการถ่ายภาพและวิดีโอ แต่ช่วงการก้าวสั้น ๆ นี้สายตาของมนุษย์ไม่สามารถมองเห็นได้

 ผู้ตัดสิน 
ตลอดเส้นทางการแข่งขันจะมีผู้ตัดสินประจำอยู่เพื่อคอยตรวจสอบการแข่งขัน เมื่อผู้ตัดสินสามคนให้ใบแดงเนื่องจากทำผิดกฎ จะทำให้ผู้เข้าแข่งขันคนนั้นถูกตัดสิทธิ์และออกจากการแข่งขัน ในการแข่งขันจะมีป้ายคะแนนเพื่อบอกให้รู้เกี่ยวกับจำนวนการทำผิดกฎ หากได้รับใบแดงเป็นครั้งที่ 3 หัวหน้าผู้ตัดสินจะนำผู้เข้าแข่งขันออกจากสนามโดยแสดงไม้สีแดง (paddle) เพื่อให้ง่ายต่อการแข่งขัน การแข่งขันจะจัดขึ้นในสนามแบบวนรอบหรือบนลู่วิ่ง เพื่อให้ผู้ตัดสินได้เห็นผู้เข้าแข่งขันหลายรอบ ผู้ตัดสินจะเตือนผู้เข้าแข่งขันที่เหมือนจะทำผิดกฎโดยแสดงไม้สีเหลืองที่มีสัญลักษณ์บอกว่าผู้เข้าแข่งขันเท้าไม่แตะพื้นหรือขาไม่เหยียดตรง ผู้ตัดสินไม่สามารถเตือนได้มากกว่าหนึ่งใบสำหรับผู้เข้าแข่งขันแต่ละคน ส่วนหัวหน้าผู้ตัดสินมีหน้าที่ตัดสิทธิ์ผู้เข้าแข่งขันที่ทำผิดกฎเท่านั้นไม่สามารถเข้าไปเตือนได้ การถูกตัดสิทธิ์และออกจากการแข่งเป็นเรื่องปกติถึงแม้จะเป็นการแข่งระดับสูง

 อ้างอิง 

หมวดหมู่:กีฬาประเภทบุคคล
หมวดหมู่:กรีฑา
หมวดหมู่:กีฬาที่มีต้นกำเนิดในสหราชอาณาจักร